નવા કારખાનાનું ઉદ્ઘાટન થયું અને મેનેજર તરીકે આ નીલેશ અને કેતને ચાર્જ સંભાળ્યો. ગામ હોય ત્યાં ઉકરડો હોય એમ આ નવા લેડીઝ કારખાનામાં બે છોકરીઓને આ ચંગુ અને મંગુએ જાળમાં નાંખી અને લીલાઓ શરુ થઇ. બે સિવાય પણ બીજી બે ત્રણ છોકરીઓને પણ દાણા નાંખવાનું શરુ થયું. બે મહિનામાં તો આખું કારખાનું લગભગ ત્રાસી ગયું. સારી અને ઈજ્જતદાર છોકરીઓ તો કારખાનું છાંડી ગઈ. અમુક બિચારી તોય કામ પર રહી અને ત્રાસ સહન કરતી ગઈ.